Сиражетдинов Мөжәүир Уйылдан улы

Сиражетдинов Мөжәүир Уйылдан улы (халыҡ араһында Мөжәүир хәҙрәт булараҡ билдәле; 21 ғинуар 1876 йыл — 28 июль 1967 йыл) — башҡорт дин эшмәкәре, халыҡ табибы, диндар.

 Биография 
Мөжәүир Уйылдан улы Сиражетдинов 1876 йылдың 21 ғинуарында Ырымбур губернаһының Верхнеурал өйәҙе 1-се Бөрйән волосының Хәҙер Башҡортостан Республикаһының  Бәхтегәрәй (Манһыр) ауылында тыуған. 

1886 йылда Мөжәүир хәҙрәттең атаһы йортона Зәйнулла имам Рәсүлев килә, ул бәләкәй Мөжәүирҙе уҡытырға кәңәш бирә. Егет Муллаҡай мәҙрәсәһендә белем ала.

1939 йылда фашистик Германия менән буласаҡ һуғыш тураһында әйткәс, НКВД тарафынан ҡулға алына. Һорау алғанда, һүҙҙәрен ҡабатлай һәм «халыҡ дошманы» һаналып, иң юғары хөкөмгә ебәрелә. Әммә ауылдаштары судта уны яҡлап сыға. Мөжәүир хәҙрәт 10 йылға иркенән мәхрүм ителә. Алты йыл ултырғандан һуң, 1945 йылда төрмә администрацияһы һорауы буйынса ваҡытынан алда сығарыла. Төрмә хужаларын, уларҙың туғандарын һәм һаҡсыларын дауалаған була. Үҙенең ауылына кире ҡайта ла, унан бүтән бер ҡайҙа ла китмәй. Һуңғы көнөнә тиклем дауалауға һәм кәңәшенә мохтаж булғандарҙы ҡабул иткән.

 Ҡыҙыҡлы факт 
 Мөжәүир хәҙрәт үҙен фотоға төшөрөргә бер ҡасан да рөхсәт итмәй. Был тыйыуҙы уның улы берҙе генә боҙа, атаһын йәшерен төшөрә. Хәҙрәттең берҙән-бер фотоһүрәте уға бағышланған китап тышлыҡтарына урынлаштырыла.

 Фотогалерея 

 Әҙәбиәт 
 Якшибаева Лира. Мужавир хазрет . Уфа: Китап, 2008. 348 стр. (На башкирском языке). ISBN 978-5-295-04611-7.
 Кульмухаметова Альфия. Сказание о Мужавире-хазрате: по следам великого целителя . Статья в газете Республика Башкортостан. 8 сентября 2007 г.
 Лира Ахмат-Якшибаева. Сказание о целителе Мужавире . Перевод на рус. яз. Танзили Ишкиной. — Уфа: ИП Поляковский Ю. И., 2011. — 228 стр.

 Иҫкәрмәләр 

 Һылтанмалар 
 Мужавир-хазрат предсказал нападение Германии еще в 39-м 
Категория:Шәхестәр:Рәсәйҙә ислам
Категория:Алфавит буйынса шәхестәр
Категория:Башҡорт дин әһелдәре
Категория:СССР-ҙа репрессияланғандар
Категория:1876 йылда тыуғандар
Категория:Баймаҡ районында тыуғандар
Категория:Ырымбур губернаһында тыуғандар
Категория:28 июлдә вафат булғандар
Категория:1967 йылда вафат булғандар
Категория:Муллаҡай мәҙрәсәһе шәкерттәре